કેટલાક અન્ય અધિકારીઓની સામે કાર્યવાહી હાથ ધરવામાં આવી છે અને બાળ સંરક્ષણ ગૃહના બે સંચાલકોની પણ ધરપકડ કરવામાં આવી છે.

સૌથી મોટો સવાલ એ છે કે એક ગેરકાયદે ચાલતા સંરક્ષણ ગૃહમાં બાળકીઓને પરત મૂકવા પોલીસ જાતે જ શા માટે આવતી હતી?

દેવરિયા રેલ્વે સ્ટેશનથી માત્ર 100 મીટરનાં અંતરે એક જૂની ઇમારતનાં પ્રથમ માળ પરના આ સંરક્ષણ ગૃહને હાલ પૂરતું તો સીલ કરી દેવામાં આવ્યું છે.

સંરક્ષણ ગૃહના કર્મચારીઓ ભાગી ગયા છે કે પછી ભગાડી દેવામાં આવ્યા છે.

આજુબાજુનાં લોકોને એ વાતનું આશ્ચર્ય છે કે આ બધું આટલા નજીકમાં થતું હોવા છતાં તેમને તેની ગંધ પણ આવી નહીં.

સ્તબ્ધ છે સ્થાનિક લોકો

ગિરિજા ત્રિપાઠી અને તેમના પતિ બાલગૃહ ઉપરાંત પરિવાર પરામર્શ કેન્દ્ર પણ ચલાવતા હતા

જે ઇમારતના ઉપરના માળે મા વિંધ્યવાસિની બાલિકા સંરક્ષણ ગૃહ છે, એ જ ઇમારતના નીચલા માળે કે. પી. પાંડેયની સ્ટેશનરીની દુકાન છે અને એક પ્રિંટિંગ પ્રેસ પણ છે. 

ઇમારતનાં પાછલા ભાગની બિલકુલ સામે એમનું પૈતૃક મકાન છે.

કે. પી. પાંડેયે કહ્યું હતું, "અહીં આવું બધું થતું હોવાનો અમને તો અંદેશો પણ ન હતો. પોલીસવાળા અહીંથી છોકરીઓને લઈ જતા હતા અને પાછી મૂકી જતા હતા.

"છોકરીઓ... બીજા 4000 અક્ષરો માટે લેખ ચાલુ રાખો:
સ્કૂલે પણ જતી હતી અને ઘણીવાર અમે તેમને પિકનિક પર જતાં પણ જોઈ છે."

તમે આ વાંચ્યું કે નહીં?

કે. પી. પાંડેયના જણાવ્યા મુજબ, ગિરિજા ત્રિપાઠીની આ સંસ્થા ઘણી જૂની છે, પણ આઠ વર્ષ પહેલાં તેમણે મકાનનો ઉપરનો માળ ભાડે લઈને બાલિકા સંરક્ષણ ગૃહ શરૂ કર્યું હતું.

તેમના જણાવ્યા અનુસાર, દિવસ દરમ્યાન અહીં કોઈ વાંધાજનક હિલચાલ જોવા મળતી નહોતી. જોકે, એ પછી શું થતું હતું તેની તેમને ખબર નથી.

સંસ્થાના પાડોશમાં રહેતા મણિશંકર મિશ્રએ જણાવ્યું હતું કે ગિરિજા ત્રિપાઠી અને એમનાં પતિ બાલગૃહ સિવાય પરિવાર સલાહ કેન્દ્ર પણ ચલાવે છે. આ લોકોએ કેટલાય પરિવારોને આપસમાં મેળવવાનું કામ પણ કર્યું છે.

આ ઉપરાંત એમની પાસે લોકો લગ્ન-સગાઈ મુદ્દે પણ સલાહ લેવા આવતા હતા.

કરોડોનાં માલિક છે ગિરિજા ત્રિપાઠી

મણિશંકર મિશ્રએ દાવો કર્યો હતો કે ખાંડની મિલમાં એક વખત સામાન્ય નોકરી કરતા ગિરિજા ત્રિપાઠીનાં પતિ આજે કરોડોની સંપત્તિના માલિક છે અને આ પ્રકારની ઘણી સંસ્થા ચલાવે છે.

તેમ છતાં ગિરિજા ત્રિપાઠીનો બચાવ કરતાં મણિશંકર મિશ્રએ કહ્યું હતું, "આ લોકો બાળકીઓને દત્તક આપતા હતા. એમનાં લગ્ન પણ કરાવતાં હતાં.

"જે 18 છોકરીઓ ગૂમ થવાની વાત કહેવામાં આવી રહી છે એમને આવી જ જગ્યાએ મોકલવામાં આવી હોય એવું બની શકે છે. આવું થયું હોય તો છોકરીઓ બચી પણ શકે છે."

પાડોશીઓનું કહેવું છે કે અહીં મોટે ભાગે વગદાર લોકો આવતા હતા અને ગિરિજા ત્રિપાઠીને પણ શહેરનાં ઘણાં કાર્યક્રમમાં અતિથિ તરીકે બોલાવવામાં આવતાં હતાં. 

વાસ્તવમાં અહીંયા એમની છાપ એક સમાજસેવિકા તરીકેની છે. તેઓ ઘણી સરકારી સંસ્થાઓનાં માનદ સભ્ય છે, તમામ અગ્રણી લોકો સાથે એમની તસવીર જોવા મળે છે. 

જેમની સાથે એમની તસવીર છે, તેઓ અત્યારે પોતાનો બચાવ કરતા નજરે ચઢી રહ્યા છે એ અલગ વાત છે. 

આ બાલિકા સંરક્ષણ ગૃહનાં સંચાલન, તેના પર થયેલી કાર્યવાહી અને નોંધણી રદ થયા બાદ પણ તે બેરોકટોક ચાલતું રહ્યું એ મુદ્દે વહીવટીતંત્રની બેદરકારી અને સાંઠગાંઠના આક્ષેપ કરવામાં આવી રહ્યા છે.

હાલ સ્થિતિ એ છે કે નોંધણી રદ કરવાનાં આદેશને એક વર્ષથી વધારે સમય થઈ ગયો હોવા છતાં સંરક્ષણ ગૃહની દિવાલો પર 'ઉત્તર પ્રદેશ સરકારની માન્યતાપ્રાપ્ત' એવાં પાટિયાં ઠેરઠેર લટકે છે.

એક વર્ષ બાદ એફઆઈઆર

ઘટના વિરુદ્ધ સ્થાનિક લોકોએ વિરોધ પ્રદર્શિત કર્યો હતો

ગેરરીતિની ફરિયાદો મળ્યા બાદ ગયા વર્ષે 23 જૂને સંસ્થાનાં સંચાલક ગિરિજા ત્રિપાઠી સામે એફઆઈઆર નોંધાવાનો આદેશ આપવામા આવ્યો હતો.

જોકે, ...